text: Mere tysk i dansk radio og tv
  03 marts 2011 kl. 10.17
  Danmark skal gøre mere for at fremme det tyske sprog i radio og tv-udsendelser, lyder det fra Europarådet.
  Sådan lyder opfordringen nu for Europarådet, der vil have Danmark til at gøre en større indsats for at fremme det tyske sprog.
  Helt konkret vil Europarådet have de danske myndigheder til at øge omfanget af radio på tysk samt lave flere tyske tv-udsendelser i Sønderjylland.
  - Europarådet opfordrer Danmark til at øge omfanget af tysk transmitteret radio og levere tv-udsendelser på tysk i Sønderjylland i tæt samarbejde med de tysktalende, lyder det fra Europarådet.
  
  Ny kanal giver tyske muligheder på TV SYD
  - Jeg har med interesse registreret Europarådets synspunkt. Vi dækker allerede løbende det tyske mindretal, der kommer til orde både på tysk og dansk. Fra 2012 får TV SYD mulighed for at sende døgnet rundt på en helt ny kanal - og her der vil der være masser af plads til tysk-sprogede indslag, siger TV SYDs adm. direktør Hans Egon Lorenzen i en kommentar.
  